Contae Dhoire

'S e siorramachd (Gaeilge: Contae) ann am Èirinn a Tuath a tha ann an Contae Dhoire (tuiseal ainmneach: Doire). Tha e suidhichte ann an ceann a tuath na dùthcha, ann an Còigeamh Uladh. Tha 214,800 duine a' fuireach san t-siorramachd fad 2,074km², an 15mh siorramachd as motha na dùthcha a thaobh fharsaingeachd agus an còigeamh a thaobh àireamh-shluaigh. Tha crìochan aig Contae Dhoire le Tír Eoghain, Aontroim agus Dún na nGall. Bha 232,174 nan tàmh sa chontae ann an 1841, ron a' Ghorta Mhòir. 'S e Sliabh Dónaird (589m) a th' ann a' beinn as àirde na siorramachd. Chaidh Contae Dhoire a chruthachadh ann an 1613 le Seumas VI is 12 companaidhean lìbhre à Lunnainn. Chaidh Comhairle Chontae Dhoire a bhristeadh suas ann an 1973 is ùghdarrasan ionadail na bu lugha a chur na àite. Sgìrean Ionadail Tha sia baranachdan (Gaeilge: barúntacht) am broinn Dhoire: Cianachta, Cúil Raithin, Líbeartaí Thiar Thuaidh Dhoire, Líbeartaí Thoir Thuaidh Chúil Raithin, Loch Inse Uí Fhloinn agus Tír Mhic Caoirthinn. A bharrachd air sin, tha 46 parraistean (ann an trì sgìreachdan-easpaig: Doire, Ard Mhacha agus An Dúin) agus mòran bhaile fhearainn sa chontae. Bailtean Baile Eachaidh Doire Guala Dhubh Machaire Rátha Machaire Fíolta Cúil Raithin Léim an Mhadaidh Dún Geimhin Daoine ainmeil Calum Cille Seamus Heaney Iomraidhean